N á v r h

V y h l á š k a 
Ministerstva spravodlivosti Slovenskej republiky,
z ........................... 2005,

o rozúčtovaní čistej pracovnej odmeny obvinených a odsúdených, o rozdelení dôchodku odsúdených, o určení výšky zvýšených trov výkonu väzby a výkonu trestu odňatia slobody a o osobitných podmienkach financovania a vykonávania činností zameraných na zamestnávanie obvinených a odsúdených

Ministerstvo spravodlivosti Slovenskej republiky podľa § 65 písm. k) až m) zákona č. ........../2005 Z.z. o výkone väzby a o zmene a doplnení niektorých zákonov, § 97 ods. 1 písm. k) až o) zákona č. ....../2005 Z.z. o výkone trestu odňatia slobody a § 373 Občianskeho súdneho poriadku v znení neskorších predpisov ustanovuje:

Všeobecné ustanovenia
§ 1
Predmet úpravy

(1) Táto vyhláška ustanovuje podrobnosti o
a)	vykonávaní a odvádzaní zrážok z čistej pracovnej odmeny obvinených a odsúdených,
b)	výške vreckového a úložného a poradí zrážok u odsúdených,
c)	zrážkach a o rozdelení dôchodkovej dávky ) (ďalej len „dôchodok“) odsúdených podľa osobitného predpisu,)
d)   určení  výšky  a náhrade  zvýšených  trov výkonu väzby (ďalej len „zvýšené trovy výkonu 
      väzby“),
e)   určení   výšky  a  náhrade  zavinených  trov   výkonu   trestu   odňatia  slobody  (ďalej  len 
      „zavinené  trovy výkonu trestu“),
f)   určení  výšky a náhrade zvýšených trov výkonu trestu odňatia slobody (ďalej len „zvýšené 
      trovy výkonu trestu“),
g)   určení výšky a náhrade škody na majetku štátu v správe ústavu na výkon väzby, ústavu na 
      výkon  trestu  odňatia  slobody,  ústavu  na  výkon  trestu odňatia slobody pre mladistvých 
      a nemocnice   pre   obvinených   a  odsúdených   (ďalej   len  „ústav“)   podľa   osobitných 
      predpisov, ) 
h)   povinnosti  Zboru väzenskej  a  justičnej  stráže (ďalej   len  „zbor“)  vydať  rozhodnutie o
      náhrade trov výkonu väzby podľa osobitného predpisu, )
i)   osobitných    podmienkach    vykonávania   a    financovania    činností    zameraných    na 
     zamestnávanie  obvinených  a odsúdených v  strediskách  vedľajšieho  hospodárstva  a   vo 
     vnútornej prevádzke ústavov podľa osobitného predpisu. )
PRVÁ ČASŤ

rozúčtovanie čistej pracovnej odmeny obvinených a odsúdených  a rozdelenie dôchodku odsúdených

§ 2
Úvodné ustanovenie

Zrážky podľa § 1 ods.1 písm. a) vykonáva a odvádza ústav.

§ 3
Zrážky z čistej pracovnej odmeny obvineného

Zrážky z čistej pracovnej odmeny obvineného sa vykonajú podľa osobitných predpisov. )

§ 4
Zrážky z čistej pracovnej odmeny odsúdeného

Z čistej pracovnej odmeny odsúdeného, ktorá je najmenej 100,- Sk za kalendárny mesiac, ústav vykonáva zrážky v  poradí na
a)	výživné na osoby, voči ktorým je odsúdený povinný plniť si vyživovaciu povinnosť, vrátane úhrady za starostlivosť poskytovanú nezaopatrenému dieťaťu v zariadení sociálnych služieb a úhrady niektorých nákladov na výchovnú starostlivosť a služby v špeciálnych výchovných zariadeniach )  (ďalej len „výživné oprávneného“),
b)	náhradu trov výkonu trestu odňatia slobody (ďalej len „trovy výkonu trestu“),
c)	pohľadávky podľa § 7 a 8 vykonávané na základe právoplatného a vykonateľného rozsudku súdu (ďalej len „rozsudok“) alebo právoplatného a vykonateľného rozhodnutia (ďalej len „rozhodnutie“).

§ 5
Zrážky na výživné oprávneného

(1) Zrážky na výživné oprávneného sa vykonávajú v rozsahu 30 %, najviac 600,- Sk, z čistej pracovnej odmeny odsúdeného; zrážka sa rozdelí rovnakým dielom na výživné každého oprávneného.

(2) Zrážky na výživné oprávneného sa vykonávajú na základe rozsudku alebo  rozhodnutia,  ktorým  bol  nariadený  výkon  rozhodnutia  zrážkami z čistej pracovnej odmeny (ďalej len „výkon rozhodnutia") na vymoženie výživného oprávneného.

	(3) Zrážky na výživné oprávneného na základe overenej písomnej žiadosti sa nevykonávajú, ak ďalej nie je ustanovené inak.

(4) Ak je výkonom rozhodnutia vymáhané výživné oprávneného vyššie ako zrážka podľa odseku 1, neuhradený rozdiel sa posudzuje ako pohľadávka, na ktorú sa vykonávajú zrážky podľa § 8 ods. 1; ak je vymáhané výživné oprávneného nižšie, zostávajúci rozdiel sa prevedie k sume určenej na ostatné zrážky podľa § 8 ods. 2.

§ 6
Zrážky na náhradu trov výkonu trestu

(1) Zrážky na náhradu trov výkonu trestu sa vykonávajú, ak ďalej nie je ustanovené inak, u odsúdeného
a) bez vyživovacej povinnosti z čistej pracovnej odmeny zo sumy neprevyšujúcej 5.000,- Sk v rozsahu 55 % a zo sumy prevyšujúcej 5.000,- Sk v rozsahu 25 % alebo
b) s vyživovacou povinnosťou z čistej pracovnej odmeny zo sumy neprevyšujúcej 5.000,- Sk v rozsahu 45 % a zo sumy prevyšujúcej 5.000,- Sk v rozsahu 15 %.

(2) Ustanovenie odseku 1 platí, aj keď odsúdený je súčasne poberateľom dôchodku1) a nahrádza trovy výkonu trestu podľa osobitného predpisu; v takom prípade sa zrážky vykonávajú podľa § 11 ods. 1.

§ 7
Ďalšie zrážky vykonávané na základe rozsudku alebo rozhodnutia

(1) Z čistej pracovnej odmeny sa vykoná u odsúdeného bez vyživovacej povinnosti zrážka v rozsahu 10 % a u odsúdeného s vyživovacou povinnosťou zrážka v rozsahu 3 % na úhradu pohľadávok, ktoré vznikli uložením povinnosti nahradiť škodu na majetku štátu v správe ústavu, trovy výkonu väzby, zvýšené trovy výkonu väzby, zavinené trovy výkonu trestu, zvýšené trovy výkonu trestu, podľa osobitných predpisov.) Na tieto pohľadávky nemožno vykonávať zrážky podľa § 8.

(2) Zrážka podľa odseku 1 sa zvyšuje o nevyčerpanú sumu určenú na zrážky podľa § 8 ods. 1.

(3) Zrážky na úhradu pohľadávok podľa odseku 1 sa vykonávajú na základe
a) výkonu rozhodnutia nariadeného súdom, súdnym exekútorom, alebo orgánom štátnej správy,)
b) rozhodnutia nariadeného riaditeľom ústavu o uložení povinnosti nahradiť škodu na majetku štátu v správe ústavu, trovy výkonu väzby, zvýšené trovy výkonu väzby, zavinené trovy výkonu trestu, zvýšené trovy výkonu trestu podľa osobitných predpisov,9)
c) dohody o zrážkach zo mzdy, z iných príjmov alebo z pracovnej odmeny odsúdeného (ďalej 

len „dohoda“) podľa osobitného predpisu.)

(4) Pre poradie zrážok na úhradu pohľadávok podľa odseku 1 je rozhodujúci deň, kedy bolo ústavu doručené rozhodnutie príslušného orgánu alebo dohoda alebo deň uzatvorenia dohody, ak ide o dohodu medzi ústavom a odsúdeným. Ak podľa odseku 3 majú viaceré pohľadávky rovnaké poradie a ak zrážka nestačí na ich uspokojenie, uspokoja sa pomerne. Poradie, ktoré mala pohľadávka u predchádzajúceho platiteľa mzdy, zostáva v ústave nezmenené.

§ 8
Zrážky v prospech ostatných oprávnených

(1) Z čistej pracovnej odmeny sa vykoná u odsúdeného bez vyživovacej povinnosti zrážka v rozsahu 18 % a u odsúdeného s vyživovacou povinnosťou v rozsahu 5 % na úhradu
a) súm postihnuteľných výkonom rozhodnutia nariadeného súdom, súdnym exekútorom, justičnou pokladnicou alebo orgánom štátnej správy,10)
b) súm prepadajúcich v prospech štátu v dôsledku právoplatne uloženého peňažného trestu alebo pokuty, ako aj náhrady  uloženej odsúdenému vykonateľným rozhodnutím príslušného orgánu,
c) pohľadávok na dávkach nemocenského poistenia, výsluhového zabezpečenia alebo dôchodkového poistenia, ak je odsúdený povinný ich vrátiť na základe právoplatného a vykonateľného rozhodnutia,
d) pohľadávok na poistnom, pokutách, na penále a na dávkach sociálneho poistenia, ) ak je odsúdený povinný ich vrátiť na základe právoplatného a vykonateľného rozhodnutia,
e) pohľadávok zdravotného poistenia, ) ak je odsúdený povinný ich vrátiť na základe právoplatného a vykonateľného rozhodnutia,
f) súm štátnych sociálnych dávok, ktoré je odsúdený povinný vrátiť na základe rozhodnutia podľa osobitných predpisov, )
g) pohľadávok zabezpečených dohodou o zrážkach zo mzdy alebo iných príjmov podľa osobitných predpisov, )
h) pohľadávok nezaplatenej úhrady sociálnej služby alebo jej časti za poskytnutú sociálnu službu podľa osobitného predpisu, )
i) pohľadávok na dávke sociálnej pomoci a príspevku na kompenzáciu sociálnych dôsledkov ťažkého zdravotného postihnutia a peňažnom príspevku na opatrovanie podľa osobitného predpisu.17)

(2) Zrážka podľa odseku 1 sa zvyšuje o nevyčerpanú sumu určenú na zrážky podľa      § 5.

(3) Na poradie zrážok na úhradu pohľadávok podľa odseku 1 sa vzťahuje ustanovenie § 7 ods. 4.

(4) Ak sú vykonané zrážky na úhradu prednostných pohľadávok podľa osobitného predpisu,  prevedú sa zo sumy určenej podľa odsekov 1 a 2 tak, že z prvej polovice tejto sumy sa uspokoja bez ohľadu na poradie najskôr pohľadávky bežného výživného a až potom podľa  poradia ostatné prednostné pohľadávky. Ak nestačí táto polovica na uspokojenie všetkých pohľadávok bežného výživného, uspokojí sa najprv bežné výživné všetkých oprávnených a až potom dlžné výživné, a to podľa pomeru bežného výživného. Ak však nebolo takto uspokojené ani bežné výživné všetkých oprávnených, rozdelí sa medzi nich určená suma pomerne podľa výšky bežného výživného. Prednostné pohľadávky, ktoré neboli uspokojené z prvej polovice sumy určenej podľa odsekov 1 a 2 a ostatné pohľadávky, sa uspokoja z druhej polovice tejto sumy. Ak nie je na úhradu prednostných pohľadávok prvá polovica sumy určenej podľa odsekov 1 a 2 vyčerpaná, zvyšuje sa druhá polovica o jej nevyčerpanú časť.

§ 9
Vreckové

Vreckové je 12 % z čistej pracovnej odmeny odsúdeného.

§ 10
Úložné

(1) Úložné je 5 % z čistej pracovnej odmeny odsúdeného zo sumy neprevyšujúcej 5.000,-Sk a 35 % z čistej pracovnej odmeny zo sumy prevyšujúcej 5.000,-Sk.

(2) Ak sa u odsúdeného nevykonávajú zrážky podľa §5, § 7 ods. 1 alebo § 8 ods. 1, úložné podľa odseku 1 sa zvyšuje o nevyčerpané sumy zrážok a o sumy, ktoré vzniknú zaokrúhľovaním.

§ 11
Zrážky a rozdelenie dôchodku 

(1) Zrážky na náhradu trov výkonu trestu ) z dôchodku1) odsúdeného počas výkonu trestu odňatia slobody (ďalej len „výkon trestu“) si Generálne riaditeľstvo zboru (ďalej len „generálne riaditeľstvo“) uplatní výkonom rozhodnutia ) u orgánu sociálneho poistenia, )  ktorý je platiteľom dôchodku.

(2) Dôchodok1), ktorý bol zaslaný odsúdenému – poberateľovi dôchodku, ústav rozdelí na vreckové z dôchodku vo výške 12 % a zvyšok, ktorým je úložné. Suma vreckového z dôchodku1) sa zaokrúhľuje tak, že halierové sumy do 50 halierov vrátane sa zaokrúhľujú smerom nadol a halierové sumy nad 50 halierov smerom nahor.

(3) Ak odsúdenému vo výkone trestu vznikne nárok na dôchodok1) v priebehu kalendárneho mesiaca, orgán sociálneho poistenia21) poukáže z dôchodku1) pomernú časť sumy na náhradu trov výkonu trestu podľa osobitného predpisu.8) Pomernou časťou sumy je jedna tridsatina sumy podľa osobitného predpisu8) za jeden kalendárny deň; pri zaokrúhľovaní sa postupuje podľa odseku 2.

(4) Ak orgán sociálneho poistenia21) prizná odsúdenému dôchodok1) so spätnou platnosťou a odsúdený má za toto obdobie na základe výkonu rozhodnutia podľa osobitného predpisu20) povinnosť nahradiť trovy výkonu trestu, postupuje sa podľa odsekov 2 a 3.

	(5) Preplatok trov výkonu trestu z dôchodku1) ústav odošle do piatich pracovných dní príjemcovi dôchodku.1)

§ 12
Spoločné ustanovenia 

(1) Zrážky sa vykonávajú a vreckové a úložné sa rozdeľuje za obdobie kalendárneho mesiaca; rovnako sa postupuje, ak bol odsúdený zaradený do práce na viacerých pracoviskách alebo premiestnený do iného ústavu. Jednotlivé sumy sa zaokrúhľujú na celé koruny smerom nadol.

(2) Ak čistá pracovná odmena odsúdeného za kalendárny mesiac pred použitím podľa § 4 nedosiahne najmenej 100,- Sk, alebo ak odsúdenému prepustenému z výkonu trestu po rozdelení poslednej pracovnej odmeny patrí vreckové a úložné, tieto sa odošlú na ním uvedenú adresu, ak ich úhrn presiahne 20,- Sk; inak ich ústav použije podľa § 6 ako zrážku na náhradu trov výkonu trestu.

(3) Ak zrážky podľa § 5 a 8 nemožno v kalendárnom mesiaci odoslať na účet oprávneného v banke alebo pobočke zahraničnej banky z dôvodu, že ho nemá zriadený, odošlú sa na adresu oprávneného, ak dosiahnu výšku 100,- Sk; inak sa uložia na účte cudzích prostriedkov ústavu.

(4) Ak osoba, voči ktorej bol nariadený výkon rozhodnutia zrážkami zo mzdy, nastúpi do výkonu  trestu   alebo je  vzatá  do väzby, postupuje sa podľa osobitného 
predpisu; ) pritom za mzdu povinného sa považuje čistá pracovná odmena, ak podľa tejto vyhlášky z nej možno uspokojiť pohľadávku.

(5) Ak bol obvinený alebo odsúdený premiestnený do iného ústavu, ústav preberá výkon rozhodnutia zrážkami z jeho čistej pracovnej odmeny; zmena nemá vplyv na poradie vymáhaných pohľadávok.

(6) Premiestnenie obvineného alebo odsúdeného do iného ústavu sa nepovažuje za zmenu platiteľa mzdy. )
DRUHÁ ČASŤ
zvýšené trovy výkonu väzby a výkonu trestu

§ 13
Náhrada škody na majetku štátu v správe ústavu

Ak obvinený alebo odsúdený spôsobil škodu )  na majetku štátu v správe ústavu, ústav s ním spíše protokol o spôsobenej škode a určí spôsob a výšku náhrada škody.

§ 14
Výška zvýšených trov výkonu väzby a ich náhrada

(1) Zvýšené trovy výkonu väzby ) sa určujú vo výške
a) služobného platu )  príslušníka zboru, ktorý mu patrí za každú aj začatú hodinu,
b) hodnoty spotrebovaných pohonných látok a mazadiel určenej podľa normy spotreby služobného motorového vozidla použitého na prepravu a skutočne najazdených kilometrov,
c) skutočne vyplatenej sumy, ktorá sa poskytuje príslušníkovi zboru zabezpečujúcemu stráženie, dopravu, pátranie alebo predvedenie obvineného ako náhrada výdavkov pri služobnej ceste. )   

(2) Zvýšené trovy výkonu väzby ) sa určia za každý aj začatý deň kalendárneho mesiaca vo výške desaťnásobku sumy ustanovenej osobitným predpisom. )   

(3) Zvýšené trovy výkonu väzby podľa odseku 2 sa určujú najviac za prvých 90 kalendárnych dní od prvého dňa úteku, ak táto vyhláška neustanovuje inak.

§ 15
Výška zavinených trov výkonu trestu a ich náhrada

Zavinené trovy výkonu trestu ) odsúdený hradí, ak je zaradený do práce ) a prácu odmietne; to platí aj keď je odsúdený zaradený na výkon prác pre ústav alebo na výkon prospešných prác mimo ústavu a tieto odmietne. )

§ 16
Výška zvýšených trov výkonu trestu a ich náhrada

(1) Výška zvýšených trov výkonu trestu ) sa určuje podľa § 15 ods. 1.

(2) Výška zvýšených trov výkonu trestu ) je desaťnásobok sumy ustanovenej osobitným predpisom;29) tieto sa určujú za každý, aj začatý deň, najviac za prvých 90 kalendárnych dní.

(3) Výška zvýšených trov výkonu trestu pri nedovolenom vzdialení sa odsúdeného z nestráženého pracoviska, otvoreného oddelenia alebo ak sa odsúdený bezdôvodne včas nevrátil z voľna na opustenie ústavu,34) je dvojnásobok sumy ustanovenej osobitným predpisom;29) tieto sa určujú za každý, aj začatý deň, najviac za prvých 30 kalendárnych dní.

§ 17
Rozhodnutie

(1) Rozhodnutie o výške trov výkonu väzby vydá riaditeľ ústavu na výkon väzby, z ktorého bol obvinený prepustený, a to na základe súdom vydaného právoplatného a vykonateľného uznesenia, ktorým súd obvinenému uložil povinnosť nahradiť trovy výkonu väzby (ďalej len „uznesenie“).

	(2) Ak súd doručil uznesenie do ústavu, ktorého riaditeľ nie je oprávnený vydať rozhodnutie o výške trov výkonu väzby,  ústav uznesenie ihneď doručí  ústavu, ktorého riaditeľ je oprávnený rozhodnutie o výške trov výkonu väzby vydať.

§ 18
Spoločné ustanovenia 

(1) Ak sa služobným motorovým vozidlom prepravujú viacerí obvinení alebo odsúdení, ktorí sú povinní nahradiť zvýšené trovy výkonu väzby podľa § 14 ods. 1 alebo zvýšené trovy výkonu trestu podľa § 16 ods. 1, výška náhrady sa určuje pomerne podľa počtu prepravovaných obvinených alebo odsúdených. Ak sa preprava obvinených alebo odsúdených uskutoční do rôznych cieľových miest, výška náhrady sa určí pomerne podľa počtu skutočne najazdených kilometrov.

(2) Ak sa preprava obvineného alebo odsúdeného uskutoční spoločne s prepravou obvinených alebo odsúdených, ktorí nehradia zvýšené trovy výkonu väzby alebo zvýšené trovy výkonu trestu, výška náhrady sa určí vo výške cestovného vo vnútroštátnej pravidelnej autobusovej doprave. )

(3) V rozhodnutí riaditeľa ústavu o náhrade zvýšených trov výkonu väzby alebo zvýšených trov výkonu trestu podľa odsekov 1 a 2 sa uvedú kilometre najazdené služobným motorovým vozidlom a zvýšené trovy podľa § 14 ods. 1 a § 16 ods. 1.

TRETIA ČASŤ

Osobitné podmienky financovania a vykonávania činností
zameraných na zamestnávanie obvinených 
a odsúdených

§ 19
Úvodné ustanovenia

	(1) Ústav zabezpečuje zamestnávanie obvinených a odsúdených vo vnútornej prevádzke a v stredisku vedľajšieho hospodárstva. )

	(2) Vo vnútornej prevádzke ústavu sa obvinení a odsúdení zaraďujú do práce na zabezpečenie prevádzky ústavu.

(3) V stredisku vedľajšieho hospodárstva ústav vytvára podmienky na zamestnávanie obvinených a odsúdených vo vlastnej výrobe a na poskytovanie prác a služieb. Za tým účelom ústav spolupracuje s právnickými osobami a  fyzickými osobami na základe zmluvných vzťahov. ) Stredisko vedľajšieho hospodárstva ústavu tvorí vedľajšie hospodárstvo zboru.

§ 20
Rozpočet vedľajšieho hospodárstva zboru

	(1) Rozpočet vedľajšieho hospodárstva zboru je súčasťou rozpočtu zboru, ktorý sa v rámci rozpočtovej kapitoly Ministerstva spravodlivosti Slovenskej republiky (ďalej len „rozpočtová kapitola“) riadi zákonom o štátnom rozpočte na príslušný rok. Návrh, rozpis a sledovanie plnenia rozpočtu vedľajšieho hospodárstva zboru sa vykonáva podľa rozpočtovej klasifikácie v rozsahu a za podmienok podľa osobitného predpisu. )

(2) Príjmy a výdavky vedľajšieho hospodárstva zboru sa rozpočtujú samostatne na úrovni podtriedy funkčnej klasifikácie. ) Výdavky vedľajšieho hospodárstva formou alokácie výdavkov tvoria samostatný podprogram programovej klasifikácie rozpočtu zboru. ) Identifikácia rozpočtových operácií podľa príjmov a výdavkov sa vykonáva rozpisom rozpočtu vedľajšieho hospodárstva zboru podľa ekonomickej klasifikácie rozpočtovej klasifikácie.
(3) Limit výdavkov a výšku príjmov v rozpise rozpočtu vedľajšieho hospodárstva zboru na jednotlivé ústavy určuje generálne riaditeľstvo.

(4) Príjmy z činnosti vedľajšieho hospodárstva zboru sú príjmami štátneho rozpočtu; tieto príjmy sa neurčujú ako záväzný ukazovateľ rozpočtovej kapitoly.

§ 21
Financovanie vedľajšieho hospodárstva zboru

	(1) Financovanie vedľajšieho hospodárstva zboru z prostriedkov štátneho rozpočtu sa zabezpečuje prostredníctvom hotovostného a bezhotovostného platobného styku rozpočtového hospodárenia ústavov v súlade s osobitným predpisom. )

(2) Na realizáciu rozpočtu zboru poskytuje vedľajšie hospodárstvo zboru podklady účtovnej jednotke, ktorou je ústav ako rozpočtová organizácia v rozsahu a termínoch v súlade s osobitným predpisom. )

Účtovná evidencia vedľajšieho hospodárstva zboru
§ 22

(1) Účtovná jednotka vedie účtovníctvo, zostavuje a predkladá účtovnú závierku podľa osobitného predpisu. )

(2) Podrobnosti o postupe účtovania a rámcovej účtovej osnove ustanoví opatrenie, ktoré vydá Ministerstvo financií Slovenskej republiky na príslušný rozpočtový rok a ktoré sa vyhlási v Zbierke zákonov Slovenskej republiky.

§ 23

(1) Činnosť zameranú na zamestnávanie obvinených a odsúdených vo vedľajšom hospodárstve zboru riadi, metodicky usmerňuje, a kontroluje generálne riaditeľstvo.

(2) Za rozpočtové hospodárenie stredísk vedľajšieho hospodárstva ústavu zodpovedá ústav.

(3) Výdavky na činnosť vedľajšieho hospodárstva zboru musia byť kryté príjmami z výsledkov jeho činnosti.

(4) Rozpočtové prostriedky určené na vedľajšie hospodárstvo zboru môžu byť použité len na účely a  zabezpečenie nevyhnutných potrieb, ktoré súvisia so zamestnávaním obvinených a odsúdených vo vlastnej výrobe a pri poskytovaní prác a služieb; použitie týchto prostriedkov byť hospodárne a efektívne. )

 (5) Vo výnimočných prípadoch môžu byť na konci rozpočtového roka príjmy nižšie ako výdavky z dôvodu vzniku pohľadávky. Vedľajšie hospodárstvo zboru nemôže vo svojom rozpočte viazať rozpočtové prostriedky, musí však navýšiť príjmy v nasledujúcom rozpočtovom roku o vzniknutý rozdiel príjmov a výdavkov z predchádzajúceho rozpočtového roka. Pohľadávky sa vymáhajú v súlade s osobitným predpisom. )

(6) Rozpočtové prostriedky nemusí zbor viazať ani v prípade, ak vznikne záporný rozdiel medzi skutočne dosiahnutými príjmami a  výdavkami z dôvodu nákupu strojov a zariadení z kapitálových výdavkov v bežnom roku. Zbor je povinný zabezpečiť efektívnosť použitých kapitálových výdavkov krytím príjmov v nasledujúcich rozpočtových rokoch najmenej do výšky odpisov určených osobitným predpisom. )

 (7) Použitie rozpočtových prostriedkov z činnosti vedľajšieho hospodárstva zboru upravujú osobitné predpisy. )

Financovanie a vykonávanie činnosti zameranej 
na zamestnávanie obvinených a odsúdených vo vnútornej prevádzke ústavu
§ 24

Výdavky na zamestnávanie obvinených a odsúdených vo vnútornej prevádzke ústavu sa realizujú v rozpočte hlavnej činnosti ústavu. )

§ 25
Prechodné ustanovenia

	(1) Ak bola podaná písomná žiadosť na úhradu výživného oprávnenému v súlade s doterajšími predpismi a pred nadobudnutím účinnosti tejto vyhlášky, zrážky na úhradu výživného v prospech nezaopatrených detí sa vykonávajú podľa tejto vyhlášky.

	(2) Ak vznikol nárok obvinenému alebo odsúdenému na nemocenské alebo úrazový príplatok podľa osobitného predpisu  pred účinnosťou tejto vyhlášky, nemocenské a úrazový príplatok sa rozdeľuje ako čistá pracovná odmena podľa tejto vyhlášky.

(3) Zrážky z čistej pracovnej odmeny a dôchodku1) odsúdeného, vrátane jeho vreckového a úložného sa podľa tejto vyhlášky prvýkrát vykonajú za mesiac apríl 2005.

	(4) Ak obvinený spôsobil zvýšené trovy výkonu väzby podľa § 14 ods. 1 alebo odsúdený spôsobil zvýšené trovy výkonu trestu podľa § 16 ods. 1 pred 1. aprílom 2005 a o ich úhrade riaditeľ ústavu ešte nerozhodol, postupuje sa podľa doterajších predpisov.

(5) Ak obvinený alebo odsúdený utiekol pred nadobudnutím účinnosti tejto vyhlášky a je na úteku viac ako 90 kalendárnych dní a  útek trvá aj po nadobudnutí účinnosti tejto vyhlášky, úhrada podľa § 14 ods. 2 alebo podľa § 16 ods. 2 sa mu predpíše podľa doterajších predpisov.

(6) Ak obvinený alebo odsúdený utiekol pred nadobudnutím účinnosti tejto vyhlášky, je na úteku menej ako 90 kalendárnych dní a útek trvá aj po nadobudnutí účinnosti tejto vyhlášky, úhrada podľa § 14 ods. 2 alebo podľa § 16 ods. 2 sa mu predpíše oddelene.

(7) Ak sa odsúdený nedovolene vzdialil z nestráženého pracoviska, otvoreného oddelenia alebo ak sa odsúdený bezdôvodne včas nevrátil z voľna na opustenie ústavu po dobu viac ako  30 kalendárnych dní pred nadobudnutím účinnosti tejto vyhlášky a nedovolené vzdialenie sa z nestráženého pracoviska, otvoreného oddelenia alebo voľno na opustenie ústavu trvá aj po nadobudnutí účinnosti tejto vyhlášky, úhrada podľa § 16 ods. 3 sa mu predpíše podľa doterajších predpisov.

(8) Ak sa odsúdený nedovolene vzdialil z nestráženého pracoviska, otvoreného oddelenia alebo ak sa odsúdený bezdôvodne včas nevrátil z voľna na opustenie ústavu po dobu menej ako 30 kalendárnych dní pred nadobudnutím účinnosti tejto vyhlášky a nedovolené vzdialenie sa z nestráženého pracoviska, otvoreného oddelenia alebo voľno na opustenie ústavu trvá aj po nadobudnutí účinnosti tejto vyhlášky, úhrada podľa § 16 ods. 3 sa mu predpíše oddelene.

	(9) Ak obvinený alebo odsúdený spôsobil škodu na majetku štátu v správe ústavu podľa § 13 pred nadobudnutím účinnosti tejto vyhlášky a o úhrade škody riaditeľ ústavu ešte nerozhodol, postupuje sa podľa osobitného predpisu. )

	(10) Ak odsúdený spôsobil zavinené trovy výkonu trestu podľa § 15 pred nadobudnutím účinnosti tejto vyhlášky a o úhrade riaditeľ ústavu ešte nerozhodol, postupuje sa podľa osobitného predpisu. )

(11) Pohľadávka z činnosti strediska vedľajšieho hospodárstva ústavu z obdobia jeho vzniku do 31. decembra 1996 je pohľadávkou hlavnej činnosti ústavu.45)

§ 26
Účinnosť

Táto vyhláška nadobúda účinnosť